**Pludiņmakšķerēšanas sacensības**

**Kazdangas Dzirnezerā**

Nolikums

**Sacensību mērķis:**

* Popularizēt makšķerēšanas sportu kā aktīvu un veselīgu sporta veidu Dienvidkurzemes novadā un Kazdangas pagastā.
* Noteikt labākos individuālos makšķerniekus.
* Dot iespēju dalībniekiem apmainīties pieredzē un dibināt savstarpējus kontaktus.

**Sacensības organizē:**

* Dienvidkurzemes novada – Kazdangas pagasta Kultūras un izglītības centrs un Kazdangas pagasta sports.

**Sacensību laiks, vieta un norise:**

* Sacensības notiks 2022.gada 3.septembrī no plkst. 6:30 – 9:30.
* Dalībnieku reģistrācija no plkst. 6:00 pie Dzirnezera informācijas stenda (iepretim “Kazbārs”).
* Plkst. 9:30 dalībnieku pulcēšanas reģistrēšanās vietā: lomu svēršana, zivju mērīšana, protokolēšana un apbalvošana.
* Makšķerēšana notiek no krasta Dzirnezerā.

**Sacensības vērtēs izveidota komisija.**

**Sacensību dalībnieki:**

* Sacensībās piedalās visi makšķerēšanas sporta entuziasti, neatkarīgi no vecuma, dzimuma un dzīves vietas.
* Sacensības notiek individuālā konkurencē.
* Dalībnieku vecums un dzimums netiek dalīts.
* Visiem dalībniekiem jābūt derīgām makšķerēšanas kartēm, izņemot bērnus līdz 16 gadiem, pensionārus no 65 gadiem un personām ar invaliditāti.

**Sacensību noteikumi:**

* Sacensības notiek pēc Latvijas Republikā noteiktajiem makšķerēšanas noteikumiem.
* Katrs makšķernieks drīkst makšķerēt ar divām pludiņmakšķerēm, katrai pa vienam āķim.
* Lomā atļauts paturēt zivis, kuru izmēri atbilst Makšķerēšanas noteikumos noteiktajiem.
* Sacensību laikā noķertās zivis tiek turētas uzglabāšanos tīkliņos vai spaiņos ar ūdeni. Pēc sacensībām noķertās zivis paliek makšķerniekam.
* Sacensību beigās dalībnieki noķertās zivis ievieto plastikāta maisiņā un nodod tiesnešiem svēršanai.
* Nedrīkst savu lomu atdot citam sacensību dalībniekam.
* Par sacensību rezultātu viltošanu, nepatiesu ziņu sniegšanu sacensību dalībnieks var tikt diskvalificēts,
* Sacensību dalībnieks, atrodoties pie ūdens, pats ir atbildīgs par risku un drošības noteikumu ievērošanu. Atrodoties pie ūdens ir jābūt īpaši piesardzīgam.
* Makšķerējot aizliegts atrasties ūdenstilpnē.
* Katram sacensību dalībniekam ir pienākums saudzīgi izturēties pret dabu, nepiesārņot ūdenstilpnes un to piekrastes joslu.
* Sacensību dalībniekam ir pienākums izmantot visus nepieciešamos palīglīdzekļus un paņēmienus, lai zivi saudzīgi uztvertu un atbrīvotu no āķa, un nekavējoties atlaist ūdenī zivis, ko nav atļauts iegūt un paturēt. Ja nav iespējams āķi saudzīgi izņemt no zivs mutes, auklu pārgriež.
* Sacensības notiek bez dalības maksas.

**Uzvarētāju noteikšana:**

* Par uzvarētāju kļūst dalībnieks, kuram ir vislielākais noķerto zivju svars.
* Vienāda svara gadījumā uzvarētājs ir tas, kurš noķēris lielāku zivi.

**Uzvarētāja apbalvošana:**

* Pirmo trīs vietu ieguvēji tiek apbalvoti ar pārsteiguma balvām.
* Atsevišķi tiks apbalvots lielākās zivs īpašnieks.

Sacensību laikā tiks filmēts un/vai fotografēts, lai atspoguļotu sacensības sociālajā vidē.

Sīkāka informācija pa tālr. 26219521.

**“NE ASAKAS!”**